Umboðsmaður barna vill að fyrirkomulag sundkennslu verði endurskoðað. Svo virðist sem sundið geti ýtt undir áreitni og einelti.
Salvör Nordal, umboðsmaður barna, mælist til þess í bréfi til menntamálaráðherra að fyrirkomulag sundkennslu í grunnskólum landsins verði tekið til skoðunar með tilliti til skoðana grunnskólanema á því málefni.
Við höfum auðvitað fengið ýmis erindi í gegnum tíðina uym að þetta er staður fyrir áreiti og einelti þannig að það er full ástæða að okkar mati að skoða þessi mál.
Kristín Guðmundsdóttir sundkennari og Ingi Þór Einarsson, lektor við íþróttafræðideild HR, ræddu þetta mál í Morgunútvarpinu á Rás2 í morgun. Þau sögðust fagna umræðunni en vildu ekki gera róttækar breytingar á sundkennslunni.
Salvör Nordal segir að það hafi komið á óvart hversu miklar kröfur eru gerðar um færni í sundi í aðalnámskrá.
Þetta er bara fín ábending, því að það er ekkert svo gott að það megi ekki ræða það eða reyna að breyta því, en það er margt þarna sem ég er ekkert sammála, mér finnst hins vegar þessar kröfur ekkert miklar og þær hafa minnkað töluvert undanfarin ár.